Lav et referat af nedenstående tekst:

Tekst:
Det var en noget anderledes første skoledag, der i dag ventede 15-årige Mathilde Caffey på Aars Skole, efter hun er kommet ud af X Factor-rampelyset, hvor hun lørdag sang sig til en flot andenplads i årets finale. For i skolegården stod de øvrige elever parat med flag for at modtage Mathilde. Og skoleleder Søren Toft Mølgaard var klar med både blomster og tale til den unge sangstjerne. - Jeg vil gerne sige tak til Mathilde, fordi hun har gjort det så flot, men også tak fordi hun har været med til at sætte Aalestrup og Aars og Aars Skole på landkortet, sagde Søren Toft Mølgaard i sin tale. Derefter skulle Mathilde Caffey skrive autografer. Selv om skolelederen forsøgte at få eleverne til at holde afstand, så kneb det en lille smule, da alle gerne ville tæt på den populære elev. Mathilde Caffey har kun en måned tilbage af 9. klasse, inden hun for alvor skal i gang med sin sangkarriere. - Hun kan noget med sin stemme, det skal hun udnytte og forhåbentlig også leve af, siger Simon Toft Mølgaard. Hovedpersonen havde travlt med at skrive autografer og modtage ros fra sine skolekammerater. Men selv om karrieren nu skal på skinner, bliver der nok stadig mulighed for at se Mathilde Caffey i Vesthimmerland. - Jeg håber da lidt, at folk ser det som noget normalt, at jeg kommer tilbage på et tidspunkt, siger Mathilde Caffey.

Referat:
Mathilde Caffey blev i dag modtaget på Aars Skole, hvor kammeraterne fejrede hendes flotte andenplads i X Factor-finalen.